
CORTE A MUSTRA CU 


HOSPITAL TA DOÑO DI TRABOU 
DI SPECIALISTANAN Y NO SABA 


NA DEN HAAG 


‘QUICK-FIX’ DI PROME 
MINISTER EVELYN WEVER 
CROES A ‘BACK-FIRE’ 


PROME MINISTER EVELYN 
WEVER-CROES PRESENTE NA REUNION 
DI CONSEHO DI MINISTER DI REINO: 
A TRECE PADILANTI E 
PUNTONAN RELEVANTE 
PA ARUBA 


MINISTER MADURO 
DI FINANSA TA INFORMA: 


INTRODUCCION DI BBO 
NA FRONTERA TABATA 
TECNICAMENTE EXITOSO 

S 
tichting Algemene Bejaardenzorg Aruba (SABA) algun tem- 
po atras a cuminsa un caso sumario contra e fundacion di 
hospital SZA pa motibo cu nan a dicidi di stop di brinda e servi- 
cio di specialistanan, kendenan ta specialisa den malesa di hen- 
de grandi. Nan a pidi Corte pa ordena pa pone tur e tres special- 
istanan aki bek na nan disposicion. Despues a resulta cu a pone 
bek na disposicion di SABA y e di tres a mand’e bek hospital. No 
ta haci e ultimo cambio aki tanten cu SABA no sinta na mesa pa 
yega na un acuerdo por escrito riba e servicio aki. 
E demanda di SABA pa e dos otro specialistanan no mester a 
tuma decision den eseynan pasobra ya caba nan ta trahando cu 
SABA bek. E problema cu hospital a encontra den e situacion aki 
ta cu un di e specialistanan tabatin un relacion intimo y personal 
cu director di SABA, Remo Kock. Esaki hospital ta haya cu ta bay 
contra di integridad pa motibo cu e ta wordo paga door di AZV pa 
haci e trabou di cuido di malesa di grandinan. 


Informacion cu e hospital a ricibi ta cu e tabata haci otro cosnan 
cu no tin nada di haber cu su specialismo. Despues cu hospital a 
ricibi e kehonan e aña’ki mesora a atende e situacion cu e special- 
istanan y a trata di sinta na mesa cu Kock, pero sin resultado 
inicial. Hospital e ora a dicidi pa pone cos por escrito y a manda 
esaki pa SABA na luna di juni. A informa e stichting cu a constata 
cu e specialistanan tin un relacion hopi estrecho den maneho y 
operacion diario di e fundacion SABA. Esaki ta bay en contra di 
e contra cu e specialista dokter Smits, tin cu UO-AZV y hospital. 


E ta un situacion fastioso pa hospital, ya cu ta papia aki di 
conflicto di interes y violacion di reglanan di integridad. Nan ta 
sinti cu e specialista a bisti dos pechi cu hospital ta bisa di no 
por acepta. A pone esaki den e carta tambe. Pasobra e ta sinti 
cu e lo afecta e cuido di pashent y loke ta spera di nan, esta haci 
nan trabou di forma obhetivo. E contesta di SABA tabata cu lo 
no reuni cu hospital tanten cu e sistema interno pa atende cu 
keho (na SABA) no wordo sigui door di esunnan cu tabatin un 
keho riba e situacion aki. Esta e tabata kier pa e trahadonan cu 
a haci e denuncia bin papia. A lo largo SABA a dicidi pa sinta na 
mesa, pero cu tur e personanan envolvi. Mientrastanto e special- 
istanan a reconoce cu ta hospital ta nan doño di trabou y mester 
sigui nan instruccionnan. Esta traha cu e institucionnan cu tin un 
acuerdo cu hospital. 


Hunta di Directiva a haya diferente señal cu por lo menos un di 
e specialistanan aki a bay contra e palabracion y tabata dedica 
su mes na trabounan di maneho y hasta tabata fungi como un 
miembro di directiva. Banda di e punto ey tin e asunto di conflicto 
di interes door di e relacion intimo cu e director. Di e forma ey no 
por garantisa un posicion independiente como specialista final- 
mente responsabel di e cuido cu hospital ta brinda na SABA. 
Door cu a nenga di bay sinta na mesa, a dicidi di stop e servicio aki 
desde prome di september, 2023, te ora cu yega na un acuerdo 
riba e servicio. 


Despues hospital a dicidi pa toch laga dos di e tres special- 
istanan atende e grandinan, mientras cu ta yega un acuerdo por 
escrito. Di otro banda, a para e servicio di Smits, kende ta bay bek 
hospital. Den tur e discusionnan ey, Smits a bay AO desde 25 di 
juli. Un dia despues a tuma luga e prome reunion entre Hospital 
y SABA. Esaki pa yega na un acuerdo por escrito pa uzo di e 
specialistanan menciona na e casnan di cuido di SABA. Despues 
di e reunion ey, no a tende nada mas di SABA. Nan a cuminsa un 
caso den Corte y a pidi pa prohibi hospital di stop e tres special- 
istanan na e casnan di cuido di SABA. Ordena e specialistanan 
sigui traha cu nan te ora cu tin un decision final di e instancia 
mas halto di Corte. Den e caso aki no ta cuestiona cu hospital ta 
e doño di trabou di e tres specialistanan, cu ta for di ey ta haya 
nan salario y no for di SABA. Tambe ta berdad cu pa hopi aña nan 
ta na disposicion di SABA. Pero no tin nada por escrito. 


Mientrastanto, Johanns y Lanting ta bek trahando na SABA. 
Lanting a bira esun responsabel pa e cuido di grand. P’esey a 
rechasa e parti ey. Den e caso di Smits a splica cu SABA ta cay 
bou di sector cuido y no esun curativo. No tin un base legal den 
AZV pa compensa SABA directamente pa pago di e specialistanan 
aki. Mientras cu hospital si ta bini na remarca pa e compensacion 
aki. Pues e specialista ta cay completamente bou responsabil- 
idad di hospital. SABA no tin nada di bisa nan, ni ki trabou nan 
mester haci. 


A haya informacion cu Smits tabata mete of tabata envolvi den 
maneho interno di SABA, manera entre otro e tabata presente 
durante reunion riba condicionnan laboral di trahadonan di SABA. 
Pero tambe tin documento cu ta mustra cu el a wordo nombra 
como miembro di directiva. Y empleadonan di SABA no kier papia 
abiertamente cu Smits debi na su rol den directiva, y cu ta bira 
mas poderoso door di su relacion afectivo cu e director di SABA. 
Corte ta bisa cu e funcionamento di Smits no ta wordo husga den 
e caso sumario aki pero si e pregunta si SABA ta cumpli cu su 
obligacionnan di e palabracion verbal cu SZA. SABA mester keda 
den contacto cu SZA pa haci uzo di servicio di e specialistanan 
aki. No solamente pa nan evaluacion, pero tambe pa yega na un 
acuerdo por escrito. 


Corte no ta compronde pakico SABA ta nenga di sinta na mesa. 
E consecuencia logico tabata SZA a pone un paro na e funciona- 
mento di Smits na SABA. Ta necesario pa sinta na mesa pa yega 
na un acuerdo oficial pa uzo di e specialistanan, entre otro di 
Smits y tambe haci palabracion pa evita posibel fayonan di inte- 
gridad cu por bini door di e relacion intimo personal entre Smits 
y Kock. 


A base di esey a rechasa e peticion di SABA pa pone Smits na 
nan disposicion bek inmediatamente. Awo probablemente SABA 
mester sinta na mesa bek cu hospital pa yega na un acuerdo por 
escrito y si nan kier pa Smits bolbe. 


Corte a mustra cu 


Hospital ta doño di trabou di specialistanan y no SABA 

D 
espues di a reuni diaranson ultimo 
cu Secretario di Estado, Alexandra 
van Huffelen, Prome Minister Evelyn Wev- 
er Croes a practicamente biaha un dia 
despues pa Hulanda, pa asina e atende e 
reunion di Conseho di Ministernan di Re- 
ino, relaciona cu proposicionnan cu su go- 
bierno a presenta na Hulanda pa loke ta 
supervision financiero. 


Ultimo 
diabierna 
di 
tur 
luna, 
‘RijksMinisterraad’ ta reuni pa atende 
diferente asunto y pa e siman aki, Prome 
Minister di Aruba a spera cu RMR lo a vota 
pa sostene cambionan den e ley di LAft y 
algun dia pasa a manda e cambionan pa 
RMR pa asina nan bay riba agenda pa e 
reunion di ayera pero esaki no a tuma luga. 


Claramente Prome Minister kier a logra 
otro tipo di “quick-fix” caminda ta hisa 
benta algo sin cu a atende esaki den un 
forma corecto cual ta sin duda e estilo 
di goberna di gabinete Wever Croes II, 
ya cu no Conseho di Minister di Aruba y 
tampoco Parlamento, a wordo informa di e 
cambionan cu e prome mandatario kier pa 
Hulanda hinca den e LAft pa sigui dilanti 
cu esaki na luga di implementa un ley pa 
RAft. 


Diaranson Premier Wever Croes a dialoga 
cu van Huffelen den un intento aparente- 
mente pa e mandatario Hulandes sostene 
e peticion di cambio introduci pa Aruba, 
pues aki un biaha mas por mira e mental- 
idad di e actual gobierno di Aruba, pa regla 
algun cos riba nan mes, sin un sosten di 
Parlamento cu manera ta e custumber 
ultimo 6 aña, ta haya un tipo di “briefing” 
y eynan tur cos ta keda. 
Den declaracion duna na prensa ayera na 
Den Haag, Prome minister mr. Evelyn Wever 
Croes a informa cu su persona ta di bishita 


na Hulanda pa algun tema di trabou pero a 
probecha pa atende e Conseho di Minister 
di Reino (RMR) mirando cu tabatin un tema 
importante cu mester a atende eyden. 
Ta trata di e cambio den e Landsverordening 
Aruba financieel Toezicht (LAft), cu ta un 
cambio cu mester tuma luga prome cu 
cambio di aña pa garantisa continuacion 
di supervision cu Hulanda ta pidi. 
E mandatario a bisa cu e reunion di RMR 
a bay bon y cu den e LAft cu a firma na 
2015, el a splica, ta para cu tur cambio 
den e ley aki mester haya aprobacion di 
Conseho di Minister di Reino y pa e motibo 
aki e ley cu ta di Aruba, mester a wordo 
poni riba agenda di e reunion diabierna 
mainta. 


“Nos a traha riba dje algun luna pasa 
y a actualisa algun di e normanan den 
e LAft pasobra nan ta anticua. Dia 31 di 
augustus a manda esaki pa ministerio di 
BZK (Asuntonan Interno) pa wordo trata. 
Nos tabatin tur speransa cu lo a trat’e awe 
(ayera diabierna) pa mi mand’e parla- 
mento.” 


E ora gobierno di Aruba lo tin seis siman 
prome cu reces di december pa trat’e 
pa drenta na vigor dia prome di Januari, 


sinembargo cos no a sali manera cu e 
mandatario a pensa y Prome Minister 
Wever Croes a bisa cu diamars ultimo 
Hulanda a bin cu tres condicion nobo y a 
papia cu Secretario di Estado Alexandra 
van Huffelen diaranson pero e manda- 
tario Hulandes no tabata presente den e 
reunion ayera mainta na Den Haag. 
Minister Hugo de Jonge, di Asuntonan 
Interno, mes a tuma e tema over, cu kende 
Prome Minister a papia tambe y na mes 
momento Evelyn a mustra cu loke cu a bin 
dilanti durante e reunion di Conseho di 
Minister di Reino, “ta algo cu nos por biba 
cu’ne”. 


A duna autorisacion na e Secretario di 
Estado pa sigui cu Aruba na mesa pa keda 
cla den e proximo dianan ya cu di e forma 
aki ta evita cu mester trata e tema aki den 
e siguiente RMR, pasobra e lo cay laat pa 
haya aprobacion di parlamento di Aruba 
prome cu cambio di aña. Ta bin cu e tres 
puntonan Aruba pa trata esaki pa finalisa 
cu e parti di cambio di LAft. 
“Esaki no tin nada di haber cu refinancia- 
mento di Covid, e tin simplemente di haber 
cu nos kier cambio den e normanan den e 
ley mes pa Aruba tin su ley adecua.” 


Na Den Haag 


‘Quick-fix’ di Prome Minister 
Evelyn Wever Croes a ‘back-fire’ 

Results of the 
Government of Aruba 
Bond Issue – Afl. 88,000,000.00 
6.25% October 26, 2023 – 2031 


Issuance pursuant to the State Decree of May 12, 
2023 no. 14 in implementation of article 2 of the 
State Ordinance of November 24, 2022 establishing 
the budgets of the Ministries of Aruba for the 2023 
service year and authorizing the Minister of Finance to 
cover its financing needs in the 2023 service year (AB 
2022 no. 145), the articles 3, 5, 6, second paragraph, 
7, 15, 16 and 17 of the State Ordinance Treasury 
Paper (AB 1987 no. 3), and articles 2, 3, 4, 9, first 
and third paragraph, 10, 11, 12, second paragraph, 13, 
14, first paragraph, part a, and second paragraph, 16, 
17, second paragraph, 18, 19, 20, 27, 28 and 29 of the 
State Decree on Treasury Paper (AB 1988 no. 6). 


The Central Bank of Aruba informs that, in applying 
a tender system as laid down in the document “Policy 
governing Government of Aruba’s electronic bond 
issue via a tender system”, the effective yield for 
the above-mentioned bond issue amounted to 5.66 
percent, for an amount of Afl. 88,000,000.00 with a 
maturity of 8 years at a yearly coupon of 6.25 percent. 
This amount has been fully subscribed. 
Aruba, October 28, 2023 
Centrale Bank van Aruba 


P 
rome Minister Evelyn Wever-Croes ta na Hu- 
landa pa atende cu varios compromiso di tra- 
bou pa e hunto cu Minister Plenipotenciario na 
Hulanda, señor Ady Thijsen, trata un punto di 
agenda den Conseho di Minister di Reino diabi- 
erna. Prome Minister a indica cu e reunion aki a 
bay bon na unda cu a trata e cambionan di e Ley 
di Supervision Financiero di Aruba, LAft. Prome 
Minister a duna di conoce cu esaki mester tuma 
luga den Conseho di Minister di Reino pa motibo 
cu desde 2015, e Gobierno anterior a firma un 
protocol cu Hulanda cu ta encera cu tur cambio 
den e LAft mester haya aprobacion di Conseho di 
Minister di Reino prome cu sigui cu nan. 


Gobierno di Aruba algun luna pasa a traha riba 


Prome Minister Evelyn Wever-Croes presente na reunion di Conseho di Minister di Reino: 
A trece padilanti e puntonan relevante pa Aruba 


algun cambio pa e LAft pa actualisa e normen anticua den e LAft y a 
manda esaki dia 31 di augustus pa BZK pa e wordo trata. Prome Minister 
a expresa cu Gobierno tawata tin e speransa cu e cambionan lo a wordo 
aproba den e reunion di diabierna den Conseho di Minister di Reino pa 
asina e wordo manda Parlamento pa e wordo trata prome cu e periodo 
di 6 siman di reces di Parlamento pa asina cambionan drenta na vigor 
pa 1 di januari 2024. 


Sinembargo, Prome Minister a expresa, na ultimo momento, esta 
diamars, Hulanda a bin cu 3 condicion nobo. Diaranson Gobierno di 
Aruba a hiba combersacionnan cu Secretario di Estado Alexandra van 
Huffelen riba e condicionnan aki. Secretario di Estado van Huffelen mes 
no tawata presente den e reunion di Conseho di Minister di Reino diabi- 
erna pa motibo di compromisonan na Boneiro. Presente na su luga 
tawata Minister di BZK, señor Hugo de Jonge cu kende tambe Prome 
Minister ta den contacto. 


“A dicidi pa mandateer Secretario di Estado van Huffelen y Minister di 
Finansas pa sigui na mesa cu Gobierno di Aruba pa asina nos keda cla 
cu esaki den e proximo dianan y pa evita di keda warda te e siguiente 
reunion di Conseho di Minister dia 24 di November proximo cu lo ta 
mucho laat pa Aruba”, Prome Minister a indica. 


“Esaki no tin nada di haber cu refinanciamento di Covid. Solamente e 
tin di haber cu Aruba kier cambia e normen den e ley pa asina Aruba 
tin su norma y ley adecua. Mi a trece padilanti cu e interes di 6,9% ta e 
porcentahe di mas halto cu Aruba a yega di haya, y cu nos ta haciendo 
tur posibel pa baha e interes aki”, Prome Minister a finalisa bisando. 

E 
siman aki Minister Maduro di Finansa a reuni hunto cu e ekipo di DIMP, 
Aduana y Departamento di Legislacion pa asina repasa e prome luna 
di BBO na Frontera. E sistema fiscal nobo aki a keda introduci dia 1 di au- 
gustus 2023 y dia 15 di september 2023 tabata e prome biaha cu DIMP a 
ricibi declaracionnan di BBO, BAZV y BAVP cu ta inclui e cambio fiscal re- 
ciente. Mester bisa cu tur cos ta mustra cu e introduccion di BBO na Fron- 


Minister Maduro di Finansa ta informa: 


Introduccion di BBO na frontera 
tabata tecnicamente exitoso 


Ta laga e sistema traha un par di luna pa asina por duna un miho bista di e entrada genera 


tera tabata tecnicamente exitoso. Mester laga 
e sistema traha un par di luna pa asina por tin 
un miho bista di e entrada genera pa e sistema 
fiscal nobo aki pa nos Pais. 


Tecnicamente exitoso 
Pa haci e cobransa di BBO na Frontera posibel, 
a acopla e sistema automatisa di DIMP na esun 
di Aduana. Mester bisa cu di banda di Aduana 
den e sistema automatisa di SAP y di banda 
di DIMP den e sistema automatisa di Asycuda, 
tur cambio tecnico pa introduci e cobransa di 
BBO, BAZV y BAVP na frontera, tabata exitoso. 
E informacion brinda na e ‘brokers’ y na e otro 
‘stakeholders’ durante e diferente sesion di 
informacion a brinda nan fruto y a haci cu e 
yenamento di e informacion necesario ora di 
haci importacion a bay sin mucho problema. 
Banda di esaki e cambionan den sistema di 
SAP pa asina por a haci e cobransa di BBO 
mensual kitando locual ya caba a wordo paga 
na frontera, tambe tabata exitoso. E resti- 
tucion di esnan cu a paga mas BBO na fron- 
tera cu locual mester a paga mensualmente 
tambe a bay bon. Por informa cu 33 compania 
a haya nan restitucion den menos di 4 siman di 
tempo. Di esnan cu mester a haya restitucion 
y cu tabata tin debe di impuesto, a tuma luga 
un ‘verekening’ cu tambe tabata exitoso. Di e 
manera aki e cumplimento cu impuesto na nos 
Pais tambe ta mehora door di e cambio fiscal 
aki. 


Ta tuma un par di luna pa duna un miho bista 
Pa locual ta e entrada cu a genera extra na 
BBO, por informa cu esaki ta den liña cu locual 
a wordo presupuesta. Pa awo ta laga e sistema 
traha un par di luna pa asina por duna un miho 
bista di e entrada genera. Un presentacion na 
publico riba e resultado lo wordo duna mas 
despues ora tin cifra compila di mas luna cu e 
sistema nobo ta den efecto. 

EXECUTORIALE OPENBARE VERKOOP 


Op donderdag 16 november 2023 des namiddags 
om 14.00 uur, zal in de vergaderzaal van de “Aruba 
Surfside Marina”, L.G. Smith Boulevard 7, Oranjestad, 
Aruba, ten overstaan van notaris mr M.J.C. Tromp 
of haar plaatsvervanger, de executoriale verkoop, als 
bedoeld in artikel 3:268 van het Burgerlijk Wetboek 
van Aruba, bij opbod en daarop volgende afmijning 
worden gehouden van: 


- 
het recht van erfpacht tot 10 augustus 
2031 op een perceel domeingrond, 
groot 400 m2, gelegen te Kas Paloma 
in Aruba, kadastraal bekend als 
Land Aruba, Eerste Afdeling Sectie 
T nummer 131, met het daarop 
gebouwde, plaatselijk bekend als “Kas 
di Paloma 24-A”; 

Inzetprijs:	Afl.	243.000,==. 


- 
het recht van erfpacht tot 15 april 2064 
op een perceel domeingrond, groot 430 
m2, gelegen aan de Caya Mangasina 
te Mabon in Aruba, nader omschreven 
in de kadastrale meetbrief nummer 
187 van 20 mei 1998, met het 
daarop gebouwde, plaatselijk bekend 
als “Caya Mangasina 64”; 

Inzetprijs:	Afl.	150.000,==. 


De veilcondities zullen 8 dagen voor de 
verkoopdatum ter inzage liggen ten kantore van 
voornoemde notaris. 


De executant behoudt zich het recht voor, de 
veiling uit te stellen en op te houden zonder de 
verplichting de reden(en) daartoe te noemen. 


Tot en met 1 november 2023 kan onderhands 
op het te executeren registergoed worden geboden 
bij een aan voornoemde notaris mr M.J.C. Tromp 
gericht geschrift. 


Bieders dienen terstond een bankgarantie of een 
gelijkwaardige document dat aanvaardbaar is voor 
de executant, te overleggen en in het bezit te zijn 
van een geldig identiteitsbewijs. 


Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 
Email: veiling@notaristromp.com/auction@ 
notaristromp.com 


D 
iaranson ultimo Lotto 5 no a conoce ningun ganado cu 
ta pone e jackpot sigui crece y pa awe diasabra e suma 
bira 1 miyon 250 mil florin! Lotto 5 ta costa solamente 4 
florin pa ticket y bo por combina bo 5 numbernan for di 01 
te cu 35, si bo no sa cua numbernan pa kies, bo ta puntra 
bo rebendedo pa un loco y asina bo ta den wega pa bira 
e siguiente miyonario y gana e jackpot di 1 miyon 250 mil 
florin cu Lotto 5. 


Corda busca bo Lotto 5 trempan, pa asina bo no keda 
afo di e sorteo miyonario di awe nochi cu Lotto. Tambe 
Lotto ta ofrece bo e opcion pa por cumpra bo weganan di 
Lotto Online, kiermen si bo no tin chens pa sali cumpra bo 
weganan preferi di Lotto, bo por cumpre for di bo smart 
phone, tablet of bo computer! 


Si ainda bo no tin un cuenta di Lotto Online, bishita www. 
lottoaruba.com, traha bo cuenta di hungado y asina cu bo 
wordo aproba, bo por cuminsa hunga Lotto online tambe! 


Sorteo di Lotto 5 ta hunga awe diasabra pa 7.45PM y por 
cumpra bo ticket na bo rebendedo faborito te cu 7.30PM. 


Lotto, E Loteria di Aruba tin diferente wega, Catochi, Big 4, 
1-OFF, Zodiac, Wega di Number di Korsou di Lotto, Lucky 
3, Multi-X, Lotto di Dia, Lotto 5, Mini Mega y cu su Mega 
Plus y e diferente weganan di Raspa y Gana y Instacash. 
Tambe lo por hunga Lotto Online door di bishita: www. 
lottoaruba.com pa por registra. Cumprando Lotto bo ta 
contribui na deporte riba nos isla. E meta ta pa organisa 
loteria, cambia bida di su hungadonan y na mes momento 
inverti den deporte local pa medio di donacionnan na e 
comision di subsidio. 


Sorteo ta awe nochi 


Awe abo por ta e siguiente 
miyonario di Aruba cu Lotto 5 

D 
elegacion di representantenan di Aruba Domino 
Bond(ADB), a participa n’e di 19 Campeonato Mundial 
di Domino na Las Vegas, Nevada. E delegacion di 28 atle- 
ta, a bataya fuertemente contra mas di 500 hungado repre- 
sentando 14 diferente pais, manera Abkhazia, Rusia, Brazil, 
USA, Venezuela, Puerto Rico, Republica Dominicana, Ecua- 
dor, Panama, Costa Rica, Egipto, Colombia y hopi mas. 


E di 19 Campeonato Mundial di domino a cuminsa 22 di 
October, y a culmina 26 di October. Aruba a participa 8 aña 
consecutivo n’e campeonato aki, organisa p’e Federacion 
Internacional di Domino (FID). Mas cu 500 participante a 
bin hunga den e campeonato aki. ADB tin e placer di anuncia 
cu 2 hungado di Aruba a resalta grandemente entre profe- 
sionalnan den e deporte mas hunga rond mundo, Domino. 


Ta trata di Jadimir Kwidama, kende a 
participa na su di 5 campeonato mundial 
y a keda na di 23 luga di Mundo. 


E atleta nobato cu ta haci- 
endo un furor den campeonato nacional 
di domino  Balashi 2023 na Aruba, a 
demostra  cu Aruba tin talento. Atleta 
Lizanne Kelly, a demostra un dominio, y 
ta finalisa e campeonato Mundial na Las 
Vegas, como e di 5 miho di mundo. 


Un logro sin igual pa nos dushi isla ARUBA, entre e grand- 
inan mundialmente. 


ADB ta felicita tanto Lizanne Kelly, como Jadimir Kwidama, 
pa nan logronan como Nr. 5 di mundo y 23 di mundo respec- 
tivamente. 


Tambe ADB kier a gradici y felicita e 28 atletanan cu a repre- 
senta Aruba dignamente, sin laga afo e ayudo di gobierno di 
Aruba por medio Minister Endy Croes, Sport Subsidie Aruba, 
Lotto pa Deporte, Divi Impact Foundation, Primavera Sport 
Club y tur cu di un of otro forma a coopera cu nos atletanan. 


ADB ta sumamente contento y orguyoso, cu e di 20 
Campeonato Mundial di Domino, cu lo tuma luga na 
September 2024, a wordo anuncia y confirma cu esaki lo 
tuma luga na nos isla ARUBA. 


Tur esaki posibel danki na esfuerso enorme di Sra. Soraida 
Boekhoudt, Presidente di Aruba Sport Unie (ASU) como 
tambe Sr. Andy Farro, Presidente di Aruba Domino Bond 
(ADB) como tambe e directiva di ADB completo. 


Pabien Aruba!  


Campeonato Mundial di Domino 2023 
Aruba ta resalta na Las Vegas 

I 
mpresionante con Prome Minister di e pais aki, ta kere cu e por tuma tur hen- 
de haci, guia pa su mentiranan y spera cu ningun hende ta cay ariba. Despu- 
es di a bin dilanti hunto cu su circo cu yama Gabinete Wever Croes II cu nan tin 
un surplus di miyones di florin, Evelyn kier sigui pinta cosnan cu no ta bin, como 
algo fantastico ya cu despues di seis aña den gobernacion di e pais, awor e ta 
haya cu reduci e ‘overtolligheidspoule’, esta di hendenan cu ta cobra pa añanan 
largo sin traha, un solucion. Esaki parlamentario Arthur Dowers a trece dilanti 
mustrando cu e por a soluciona e situacion aki mas tempo y no pretende awor 
cu el a logra di elimina e grupo di trahadonan aki. 


Ningun di nan a wordo manda cas, tur a haya un otro funcion algun caminda den 


Parlamentario Arthur Dowers 


Posicion di 73 ambtenaar regla pero 
200 ‘friends & family’ ta keda rustig 


e aparato gubernamental, hopi di nan trahadonan 
cu a wordo saca for di nan departamento pa 
motibo cu nan lo ta sostenedo di rivalnan politico. 
“Ora cu nos scucha Evelyn papia, e ta zona masha 
tristo mes ya cu for di 2017 ainda e no ta realisa 
cu e no por sigui tuma pueblo haci, dor bende 
pueblo un 6 pa un 9 sabiendo cu tur hende sa cu 
su persona ta gaña. 


Increibel e fantasia cu e lider di MEP aki ta cana 
cu’ne den su cabes, ya cu mientras cu e ta papia 
cu awor solamente e falta 9 trahado di e ‘overtol- 
ligheidspoule’ pa pone na trabou, Evelyn no kier 
papia di mas di 200 ‘friends & family’ a pone den 
servicio di gobierno, un grupo grandi hinca den 
departamentonan cu a wordo crea specialmente 
pa esaki. Ta for di algun luna caba tur hende sa 
cu loke e gobierno di Evelyn ta haciendo, ta un 
tipo di ‘afscheidbeleid’ caminda ta alocando nan 
hendenan unda cu por ta, incluso di varios ‘stich- 
ting’ cu nan a lanta sin hustifica e creacion di 
esakinan. 


Tin funcacionnan cu a perde nan subsidio pa 
aparentemente duna otronan cu a wordo crea 
pa friends & family pero di esey Prome Minister 
no ta papia y ainda tin nombramento di hende di 
MEP ta ser tuma na trabou tur caminda, ya cu den 
algun departamento, ta tur siman tin un of otro 
cara nobo dunando servicio, tur esaki mientras 
cu CAft a avisa gobierno cu e tin cu reduci gasto 
di personal formalmente,” Parlamentario Arthur 
Dowers a declara. 

E 
gobierno cu ta goberna cu medida ta destrui 
su pais. Ni kico cu gobierno bin cu’ne lo por 
yena wowo di nos pueblo. Si tin un cos cu ta mo- 
lestia nos pueblo ta cu su cartera ta bashi. Pueblo 
a perde su poder di compra. Comerciantenan lo 
sigui grita paso un pueblo cu su saco bashi difi- 
cilmente lo por cumpra. Nos grandinan y esnan 
sin trabao y esnan cu salario minimo ta biba den 
miseria. Tur prijs a bay halto menos salario di e 
clase trahado. E BBO na frontera a caba cu nos 
economia. 


Gobierno ta gaba di un surplus pero e presupuesto 
2024 cu lo mester wordo trata den Parlamento ta 
un presupuesto ficticio. De e presupuesto 2024 
gobierno lo paga 3% na e interes di e debe di 
Covid di 916 miyon florin pero gobierno a firma 
pa paga 6.9% na interes. Den 2024 gobierno lo 
mester bay paga 104 miyon florin na debe na 
Hulanda. Gobierno a keda bira rond y na final ta 
core firma 5 pa 12 e acuerdo pa paga Hulanda e 
916 miyon florin cu a fia durante e Covid. 


Gobierno a core firma paso Hulanda a menasa 
pais Aruba di pone beslag riba companianan di 
utilidad. Un berguensa pa pais Aruba cu ta habri 
man pa fia placa pero ora di paga ta mustra con 
mal pagado nos ta. Un placa cu a wordo malgasta 
pero pueblo lo mester paga. E aña aki so gobierno 
a fia 432 miyon florin na bonds. Gobiernonan di 
partido MEP y partido AVP a hinca nos isla den un 
debe di mas cu 6 biyon florin. Pais Aruba a haya 
mas cu 23 biyon florin na entrada pero solamente 
560 miyon florin a wordo inverti y 97 miyon florin 
na proyectonan Public Private Partnership. Kico 
partido MEP, RAIZ, POR, RED y partido AVP a haci 
cu placa di pueblo? 


Te cu e dia di awe gobierno no tin control riba 
su debe y riba dje tin un aumento di gastonan di 
gobierno den e presupuesto 2024 cu 75 miyon 
florin. No tin un balance budget y tampoco lo tin 
un surplus. A kita 12.6% for di salario y beneficio 
secundario di empleadonan publico, pero no kier 
papia di debolbe placa cu a kita durante Covid 
mucho menos di un indexering pa via cu costo di 
bida a aumenta drasticamente. 
Nos tin un minister di energia cu no sa mas kico 
pa gaña. Lo baha awa cu coriente. Con kier baha 
awa cu coriente si nos companianan WEB y Elmar 


Eric Ras(Curpa): 


E gobierno cu ta goberna 
cu medida lo destrui e pais 


ta hipoteca? Aruba su gasolin ta esun mas caro den Caribe Hulandes. Eynan nos 
por mira cuanto accijns ta drenta den caha di gobierno. E cherry riba e bolo ta si 
e prijs di petroleo pasa 100 dollar pa bari. 


Economia mundial ta tambaliando y nos tin un gobierno cu no sa kico pa haci 
y no a traha dam warda awa. Otro siman prome cu october termina nos lo mira 
kico lo pasa ora e stock market lo cay den balor di entre 25% pa 30%. Pa final 
di aña nos por calcula cu e stock market lo crash. Na aña 2008 hopi placa a bay 
perdi di nos fondo di pensioen. Nos ta spera cu e biaha aki no pasa mesun cos. 
BRICS lo drenta den luna di November y e dollar Americano lo tin un caida dras- 
tico. Den e prome trimester di 2024 nos lo mira kico lo bay pasa cu e banconan 
mundial. Ta calcula cu plata y oro lo subi drasticamente den prijs. Paisnan rond 
mundo nan wowo a habri y no ta acepta e agenda diabolico di Development 
Sustainable Goals y esaki lo ta su fin. 


Pueblo di Aruba nos no por spera otro for di un gobierno cu ta bay contra di 
leynan di Dios. Awor ta turno di e gobierno aki haya lo cual cu nan merece 
despues cu durante 6 aña largo a maltrata nos pueblo. Dios lo no bandona esnan 
cu nan confiansa ta riba dje. Nos speransa mester keda den Dios paso esaki ta e 
tempo di esnan cu tin un curason puro pa goberna nos isla. Sabiduria di mundo 
a hinca nos den debe pero cu sabiduria di Dios nos lo sali for di e debenan. 


Partido Curpa ta e unico alternativa. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
en su ultimo articulo un Miguel Mansur desespera ta keda 
ripiti asina hopi informacion incorecto na pueblo cu e mes ta 
lubida con CAft ta contradeci’e y historia ta contradeci’e. Laga 
nos cuminsa mesora pa splica y informa pueblo corectamente y 
asina expone Mansur su mentiranan. 


Presupuesto 2022: Saliendo for di Pandemia na 2021 
Manera mundo henter, Aruba tambe tabata apenas saliendo 
oficialmente di e pandemia ora cu presupuesto 2022 a wordo 
trata na 2021. Aruba apenas a habri su fronteranan atrobe 
pa turistanan bin bek na nos pais pa disfruta di nan vacacion. 
Ainda tabata tin hopi fobia pa biaha y exigencia pa por drenta 
un pais. Turismo apenas tabata lanta poco poco y pe motibo ey 
Gobierno no tabata sa ainda con lihe nos economia y finansa lo 
subi. Esaki ta e motibo pakico Gobierno a traha un presupuesto 
cauteloso cu un deficit riba 270 miyon. Sinembargo, despues di 
algun luna turismo a explota y a trece entradanan grandi aden pa 
asina Gobierno por a cera e deficit te 63 miyon na final di 2022. 
Gobierno a corta gasto y a haya mas entradanan inespera di nos 
pilar economico y asina a logra na final entrega un presupuesto 
cu tabata cuadra cu e normanan exigi pa CAft. E circunstancianan 
aki Mansur no kier menciona, mirando cu Aruba tabata bibando 
den un situacion extraordinario. Ta importante pa nota tambe 
cu Mansur no kier menciona presupuesto 2023. Presupuesto 
cu Mansur a yama ficticio y tambe irealistico na 2022, y a keda 
ausente pa seis dia for di Parlamento. Presupuesto 2023 a conoce 
elogio, aprobacion y reconocemento halto di IMF, CAft y tambe 
EBA. Mansur, no ta abo a bay entrega carta y grita presupuesto 
ficticio cerca Gobernador? Ma bon Mansur, ta ken ta gaña anto, 


CAft, IMF y EBA? 


CAft ta aplaudi Gobierno pa reforma y cumplimento di normanan 
Mansur ta keda insisti cu Gobierno no ta eherce control finan- 
ciero debido. Siman pasa CAft a duna un rueda di prensa den cual 
nan a declara cu e presupuesto 2024 ta cumpli cu tur norma, ta 
entrega na tempo, tin un surplus mas grandi cu 1% pa por paga 
riba debe y haci inversionnan adicional den nos pais, y ta elogia 
e progreso di nos economia y turismo. Esaki ta haci Mansur rabia 
y bay for di control, pasobra CAft ta contradeci’e den tur cos. 
E aña aki 2023 nos por wak nos pais paga riba e megadebe di 
Mike Eman pa prome biaha y asina lo ta na 2024 atrobe. Asina 
Gobierno ta logra baha e debe te na 83% di GDP segun CAft. 
Mansur bo tey? 


Afl. 75 miyon di extra gasto di gobierno na 2024 ta parti 
Landspakket y interes di debe 
Den Memorie van Toelichting p. 8-9 di e presupuesto 2024 nos 
por wak e cifranan di e gastonan extra aki splica. (1)- Afl. 31.1 
miyon di e 75 miyon ta di e interes cu a wordo presupuesta riba e 
prestamo di Hulanda di COVID. (2)-Landspakket ta exigi inversion 
pa reforsa capacidad, esaki ta subi e gasto di personeelslasten 
cu Afl. 8.7 miyon. (3)-Landspakket ta exigi mas beleidsver- 
goeding. Esaki ta subi Goederen en Diensten cu Afl.13.9 miyon. 
(4)- Subsidionan social pa inverti mas den pueblo Afl.16.3miyon. 
Tur esaki ta cubri practicamente 70 miyon fl. Ta di cual mal 
maneho Mansur ta papiando anto, mirando cu Landspakket ta un 
exigencia di e mesun CAft y Hulanda? No ta Mansur ta grita cu 
mester cumpli cu normanan di CAft y Landspakket? 


RFT ta un piedra na garganta di Corsou y St.Maarten 
Aunke a presenta e rapport di ‘Evaluatiecommissie 2021’ den 
Parlamento con Rft NO ta funcionando na Corsou y St.Maarten, 
Mansur ta insisti di usa un “dode mus”. Aunke cu ambos pais a 
haya kwijtschelding, e limitacionnan den e Rft awe ta strob’e e 
paisnan economia di crece. Awe nan tin debenan gigantesco bao 
supervision di Rft! Corsou tin mas di 70% di debe di su GDP cu ta 
mas di 4.2 biyon florin! Nos kier mas limitacion y mata nos mesun 
economia? Mansur sigur kier esey! 


Tin opcionan pa Gobierno haya un miho interes pa e debe di 
COVID 
Recientemente Minister President Evelyn Wever-Croes a duna 
informacion valioso na Parlamento. Den e informacion aki ta 
mustra claramente cu ainda por yega na un interes preferencial 
y cu tin otro opcionan riba mesa pa baha e interes basta cu yega 
na un acuerdo cu Hulanda. Adicionalmente ta optando pa mira 
riba e mercado internacional. Mansur sa esaki, pero kier hunga 
cu emocion di pueblo mientras e sa hopi bon cu e proceso no 
a caba ainda. Mansur su propio zienswijze riba Raft di 2022 ta 
contradeci su posicion awe. E mes ta bisa cu e RAft su normanan 
ta imposibel pa Gobierno cumpli cu ne! Kiermen Mansur, kico bo 
ta, carni of pisca? 


Na final esaki ta e dicho politico di Miguel Mansur; “Keda ripiti 
e mesun mentira, y algun dia tur hende lo pensa e mentira ta 
berdad.” 


Parlamentario Marco Berlis (MEP): 


Miguel Mansur tratando di 
contradeci CAft su rueda di prensa 


Mal informando nos no ta yuda Aruba! 

E 
siman aki a tuma luga un reunion Tripartiet na Sint 
Maarten entre delegacionnan di Parlamento di Aruba, 
Curaçao y Sint Maarten. E islanan ruman a bini hunto pa asi- 
na por trata diferente tematica y cu e enfoke di traha hunto 
den union riba esakinan. 


Parlamentario di Fraccion di MEP, Darlaine Guedez-Erasmus 
tabata parti di e comision Parlamentario di Aruba cu a atende 
e reunion Tripartiet. 
El a duna di conoce cu e agenda tabata consisti di temanan 
manera, Geschillenregeling, democratisch deficit, trafico 
aero entre e islanan, Hub gezondheidzorg, cual a pone 
hopi enfasis riba salud mental, Belastingstelsel y con como 
Parlamentario por atende cu e necesidad pa brinda alivio na 
pobresa. 


Guedez-Erasmus a agrega cu cada pais por a duna su punto 
di bista riba e temanan aki con ta trata esakinan den e pais y 
preguntanan a bini pa otro con islanan ta haci y con por haci 
cosnan di diferente manera. Riba e tema con como Parlamento 
ta atende cu e necesidad pa brinda alivio na pobresa, a bin 
dilanti e situacion actual di cada isla. “Como Parlamentario 
mi persona a comparti cu coleganan Parlamentario di Corsou 
y di Sint Maarten cifranan con Aruba ta atendiendo cu entre 
otro e salario minimo, pensioen, gezinsuitkering, gehandi- 
captenuitkering y subsidio pa casnan di FCCA pa person- 
anan cu tin’e mas dificil”, el a declara. 


E bunita trabou cu Fundacion Ban Uni Man pa Cria nos 
Muchanan ta haci pa hopi aña a ilustra cu Aruba tin un banco 


di cuminda cu ta den man di Fundacion pa nos Comunidad, 
a bisa. “Tambe mi persona a trece dilanti e parti di educa 
nos pueblo riba e tereno di maneho di placa. Con importante 
pa sigui cu programanan educativo, manera e proyecto 
Finansa den mi Hogar. E proyecto aki ta duna bon forma- 
cion y conscientisacion na e famianan cu ta e maneho di 
placa. E programa aki ta dunando bon fruto cerca famianan 
na Aruba”, e Parlamentario a indica. 


Pesey ta importante pa por tuma proyectonan existente y 
asina yuda implementa esaki den e islanan ruman. Asina ta 
gana tempo, por traha riba ehecucion y ta tackle e proble- 
manan mas. 
Mi ta contento cu e islanan ta mira e importancia pa papia 
tocante proyectonan cu tin. Den proximo Tripartiet lo sigui 
elabora riba e tema aki. Ta importante pa islanan traha den 
union, den union ta logra hopi mas y sigur por siña di otro”, 
asina Parlamentario Darlaine Guedez-Erasmus a finalisa 
bisando. 


Parlamentario Darlaine Guedez-Eramus, Fraccion di MEP: 


Durante Tripartiet e islanan a pone enfasis riba e importancia 
pa papia tocante proyectonan cu tin y traha den union cu otro 

D 
urante luna di juli 2023, Aruba Tourism Authority 
(A.T.A.) conhuntamente cu Aruba Hotel and Tourism 
Association (AHATA) tabata na New York pa locual cu ta 
ser yama e ‘North American Marketing Retreat’. E encuen- 
tro aki a conta cu obhetivo principal di evalua esfuersonan 
cu a tuma luga den 2023, como tambe pa delinea e strate- 
gia pa 2024 pa e mercado di Norte America. 


Diaranson ultimo, A.T.A. a organisa un siguimento di e 
reunion cu a tuma lugar den luna di juli 2023 pa asina 
por actualisa ariba e plan y strategia pa 2024. Durante e 
mainta aki a conta cu presentacion di Director di e mercado 
di Norte America di A.T.A, Sjeidy Feliciano, Director di 
Mercadeo Digital di e mercado di Norte America di A.T.A., 
Lea Giaquinto, y agencia di mercadeo creativo esta Big 
Village hunto cu e agencia di relacion publico, Zeno, cu 
a presenta resumen tocante iniciativanan y campañanan 
sobresaliente den 2023 y con e informacion aki a stimula 
e strategia pa 2024, cual tambe a wordo presenta. 


Cu esfuersonan cumpli den 2023, ta di menciona cu den 
Q1 y Q2 di 2023 e “Tourism Receipts” a mustra un subida 
di 21.3% compara cu 2022. E resultado aki ta reforsa mas 
ainda e plan y strategia pa 2024, cu tin como meta pa sigui 
stimula e entrada pa medio di turismo, cu ta ser ilustra 
entre otro atraves di e “Tourism Receipts”. 


Como resultado, y teniendo na cuenta tur e informacion 
ricibi for di socionan, agencianan y miembronan di ekipo 
local, A.T.A. a presenta e meta principal di mercadeo pa 
2024. E meta ta inclui multipel aspecto, entre otro diversi- 
ficacion dentro di Merca, reforsa conocemento di e marca 
y posicion di “The Aruba Effect” cu enfoke riba “First Time 
High-Value Travelers”, midi resultadonan den e region y 
keda innova! Alabes, a presenta strategia di comunicacion, 
turismo sostenibel, niche marketing, y cooperacion entre 
operadornan di tour y stakeholder pa 2024. 


Pa 2024 ta spera cu e desaroyo di e mercado di Norte 
America lo ta uno stabiel compara cu 2023. E meta ta 
pa mantene e crecemento fuerte cu a mira den 2023. 
Ta anticipa cu e mercado di Norte America, incluyendo 
Canada, lo mustra un crecemento di 11% na final di 2023 
compara cu 2019, esaki ta sigur ariba e meta stipula pa 
2023. Pa 2024 ta premira un posibel crecemento di 1% 
compara cu 2019. 


A.T.A. ta gradici socionan, agencianan y miembronan di 
ekipo local cu tabata presente durante e presentacion di 
plan y strategia 2024. 


A.T.A. a presenta Plan y Strategia 2024 na Socio y Agencia Local 


Reforsando e marca y posicion di ‘The Aruba Effect’ 

D 
ia 12 di october ultimo Algemene Rekenkamer, pa medio 
di su Secretaris sra. Mary Ann de Jong-Curet, a facilita 
un training tocante e ciclo di presupuesto. A duna informa- 
cion desde e momento di prepara un presupuesto te na final 
cu ta controla y duna cuenta. 


Cu un ehempel a splica e base di un presupuesto cu gasto 
versus entrada di un Centro di Bario. For di e modelo di 
presupuesto aki a bay over na e presupuesto 2023 di Pais 
Aruba. Den un formato hopi simplifica a duna un splicacion 
di e presupuesto di Pais Aruba, con esaki ta reparti bou di e 
diferente ministerionan. 


A duna un bista con e ciclo di presupuesto y e ciclo di maneho 
ta relata na otro. Segun e diferente etapa di preparacion, 
ehecucion y responsabilacion a repasa e relacion entre 
presupuesto y maneho, cambionan di presupuesto y adap- 
tacion di diferente meta y actividad, y finalmente a splica e 
importancia pa controla y duna cuenta pa medio di cuenta 
anual y relato anual. 


Cada etapa di e ciclo di presupuesto ta importante y no por 
sin otro. Esaki ta manera un holoshi analogico. E holoshi su 
mecanismo ta funciona bon ora cu cada etapa ta na ordo, 
completo, ta sigui y yuda otro constantemente y ta balansa 
otro. 
Esaki ta conta pa Pais Aruba tambe, como un estado di 
derecho, cu su ‘checks and balances’. Pa medio grafico a 
duna bista di e proceso legal cu e ciclo di presupuesto ta 
cana, tanto pa e presupuesto y pa e Cuenta Anual di Pais 
Aruba. 


Den e cuadro di ‘checks and balances’ a splica Algemene 
Rekenkamer su tareanan y posicion constitucional como 
organo halto di estado. A informa tocante e proceso y e 
sorto di investigacion cu Algemene Rekenkamer ta haci. 
Principalmente e trabou y importancia di controla e cuenta 
anual y maneho financiero di Pais Aruba. A duna un resumen 
di e ultimo rapportnan publica y cu esaki ta publico, ariba 
website www.rekenkamer.aw, desde momento cu haci 
entrega na Parlamento. 


Algemene Rekenkamer a duna un presentacion tocante 


Ciclo di Presupuesto den cuadro 
di proyecto Barionan Unico 

R 
iba dialuna 30 di october, diamars 31 di october (Aru- 
ba), diaranson 1 di november (Curaçao) y diabierna 3 di 
november 2023 (Bonaire) ta tuma luga e inspirativo y inter- 
activo Congreso Nacional Educativo di Caribe. E congreso ta 
e plataforma pa profesionalnan den enseñansa y den cuido 
di mucha y ta ofrece espacio pa conocemento, encuentro, 
inspiracion y experencia. 


Tema di e congreso: profesionalidad ta docencia 
Un profesional adecua di enseñansa y di cuido di mucha sa 
con mucha ta siña y ta conect’e cu su dunamento di les y su 
guia. Profesionalismo ta necesario pa defini e liña di estudio, 
pa diseña les y pa forma e muchanan den nan desaroyo. 
Sinembargo, incluso cu hopi aña di formacion y experencia 
no por papia ainda di profesionalismo. 


Jeroen Rougoor, cu ta traha cu e grupo Rolf y organisado di 
e evento aki, ta bisa: “E profesional berdadero ta distingui su 


mes door di curiosidad y motivacion pa keda siña y mehora 
su mes den su materia. Ta un docente no kiermen e punto 
final, sino e caminda pa yega eynan. Cu e Congreso Nacional 
di Educacion Caribe nos kier yuda bo yega eynan.” 


Despues di e palabranan di apertura lo cuminsa cu diferente 
tayer inspirativo y practico. Participantenan mes ta hinca den 
otro un programa varia y educativo. Ademas di e tayernan 
lo tin espacio pa combersa cu colega y oradornan tocante e 
ultimo tendencia, desaroyonan, innovacion y e productonan 
nobo den enseñansa y cuido. 


Ainda tin carchi disponibel pa e congreso di diamars, 31 di 
october, cu ta patrocina pa Colegio Arubano. Mas informa- 
cion tocante e congreso of con pa bestel carchi ta obtenibel 
riba e website” 


www.hetnationaalonderwijscongrescaribbean.nl. 


E congreso nacional di 
enseñansa lo yega Caribe 

U 
n bon anochi di soño ta esencial 
p’e salud y bienestar general. Es- 
tablece custumber na ora di bay drumi 
por yuda bo relaha, desconecta y pre- 
para bo curpa pa un soño reparador. 
Aki tin cinco custumber cu bo por in- 
corpora den bo rutina nocturno: 


Desintoxicacion digital: Un di e custum- 
bernan mas crucial na ora di drumi ta 
desconecta di e dispositivonan electro- 
nico. E luz blauw cu e smartwatchnan 
ta emiti, e tabletnan y computer por 
interferi cu e ritmo circadiano y difi- 
culta e conciliacion di soño. Percura pa 
paga e dispositivonan por lo menos un 
ora prome cu bo bay drumi. Na su luga, 
realisa actividad relahante manera lesa 
un buki fisico, dal un baño cayente of 
practica ehercicio di relahacion. 


Crea un ambiente relahante: Bo ambi- 
ente di soño ta hunga un papel impor- 
tante den e calidad di bo soño. Sigura 
pa bo camber ta scur, trankil y riba un 
temperatura agradabel. Inverti den 
cortina dof pa blokia e luz exterior, uza 
earplugs of un mashin di white noise pa 
cubri e zonidonan molestoso y ahusta e 
thermostaat na un temperatura fresco 
y agradabel. 


Rutina na ora di drumi: Establece un 
rutina constante na ora di drumi, ta 
indica bo curpa cu ta ora pa relaha. Ya 
sea ta skeiro djente, laba cara of prac- 
tica stretchmento suave, tin un serie 
di actividad predicibel cu por yuda 
bo curpa reconoce cu soño ta cerca. 
Incorpora ritual calmante manera bebe 
un copi te di yerba sin cafeina of prac- 
tica meditacion di atencion pleno pa 
relaha bo ainda mas. 


Limita cafeina y cuminda pisa: Evita 
consumi cafeina y cuminda pisa, pica 


of vet na ora prome cu drumi. Cafeina 
ta un stimulante cu por mantene bo 
lanta, mientras cu cuminda pisa por 
provoca malestar y indigestion. 


Si bo mester algo di come prome cu 
drumi, opta pa algo mas liviano y cu 
por faborece soño, manera un porcion 
chikito di yoghurt of un bacoba. 


Desconecta bo mente: Pa evita pensa- 
mento acelera cu no ta laga bo drumi, 
dedica algun minuut pa skirbi den un 
dagboek of haci un l’To-do list’  p’e 
siguiente dia. E practica aki por yuda 
bo descarga bo mente di pensamento 
preocupacion y tara, loke ta facilita bo 
relaha y concilia e soño. 


Incorpora e custumbernan aki na bo 
rutina nocturno, por mehora significa- 
tivamente e calidad di bo soño y yuda 
bo lanta fresco y cu energia. 


Corda cu constancia ta fundamental 
na ora di establece e custumbernan 
aki. Aunke e por hiba algun tempo pa 
adapta n’e cambionan aki, e benefi- 
cionan a largo plaso p’e soño y salud 
en general bal la pena. 


Duna prioridad na bo cuido personal 
creando un rutina pa bay drumi adapta 
na bo necesidad y preferencianan. 


Dushi soño ta sperando riba bo! 


Cinco custumber na ora di drumi 
pa mehora e calidad di soño 

E 
Soca Prefinals di Aruba Caiso & Soca Monarch (ACSM) 
lo tuma luga riba dia 7, 8, 9 y 10 di november 2023. Riba 
cada anochi, cinco diferente banda lo participa den e sub- 
categorianan “Groovy Roadmarch” y “Power Roadmarch”. 
Publico lo por sigui e Soca Prefinals for di comodidad di nan 
cas of hunto cu grupo di amigo, famia y colega. Tambe lo tin 
oportunidad pa apoya nan banda y cantante preferi na The 
Venue, na unda e Soca Prefinals lo tuma luga. 


E transmision na television via canal 23 (Nos Isla TV) y e 
online streaming, lo ta completamente gratis y disponibel 
mundialmente via e Facebook page y YouTube channel di 
Stichting Musica, Elite Studios y Telearuba. Publico cu lo 
kier asisti na The Venue, lo mester ricibi un “wristband” for 
di e banda nan of cantante nan cu ta participa na e festival. 
Tambe, por gana entrada pa e Soca Prefinals pa medio di 
diferente rifa riba e Facebook page di Stichting Musica y 
atraves di varios radio emisora entre 30 di october – 6 di 
november 2023. 


Riba diaranson, 25 di october 2023, lidernan di banda y 
participantenan a bin hunto pa un anochi masha ameno na 
Neighba na San Nicolas. E restaurant a parti un variacion di 
snacks Caribense entre e invitadonan y varios agrupacion 
a yega na e sitio den un forma espectacular. Por ehempel, 
Shine Music a haci nan entrada cu limousine, DLS a yega 
riba brommer, e elenco di Tsunami tabata bisti na blanco y a 
drenta cu bandera di e banda y varios musico a bin bisti pa 
impresiona, e.o. Papi Jones di The Crew. 


Ta mustra cu e bandanan y cantantenan ta bon prepara pa e 
Soca Prefinals venidero y durante di e anochi nan cada un a 
“trek lot” pa haya sa e secuencia di banda pa cada anochi. 
Esaki ta e resultado oficial di e trekmento di lot: 


Soca Prefinals Day 1 – Diamars, 7 di november 2023: 
Banda nr. 1 – Good Times Band Banda nr. 2 – The Crew 
Banda nr. 3 – Musical Time Banda nr. 4 – DLS 
Banda nr. 5 – Zeta Band 


Soca Prefinals Day 2 – Diaranson, 8 di november 2023: 
Banda nr. 1 – Shine Music Banda nr. 2 – YX3M 
Banda nr. 3 – Sunrise City Players Banda nr. 4 – ‘N Fuzion 
Banda nr. 5 – X-Static 


Soca Prefinals Day 3 – Diahuebs, 9 di november 2023: 
Banda nr. 1 – Suona Banda nr. 2 – Impak 
Banda nr. 3 – Hot Ones Band Banda nr. 4 – Buleria 
Banda nr. 5 – D’Islanderz 


Soca Prefinals Day 4 – Diabierna, 10 di november 2023: 
Banda nr. 1 – Tsunami 
Banda nr. 2 – Duro Entertainment Banda nr. 3 – Phenomenon 
Banda nr. 4 – Caribbean Band 
Banda nr. 5 – Noush & The Band 


Stichting Musica ta invita un y tur pa Like y Follow e Facebook 
page di Stichting Musica pa keda na altura di tur desaroyo 
relata na ACSM2024 y tambe pa por gana entrada pa e Soca 
Prefinals di dia 7 – 10 di november 2023. 


E organisacion ta agradecido pa e apoyo y sosten ricibi 
di Setar NV, Aruba Airport Authority, Elite Productions & 
Entertainment y Telearuba y e presencia di e team di SMAC. 
Tambe, pa e compromiso cu Aruba Bank NV a haci na nos 
talentonan musical. Aruba Bank a duna di conoce cu e 
concepto nobo y inovativo di e festival ta netamente loke a 
atrae nan pa forma parti di ACSM un biaha mas y a desea tur 
participante di ACSM2024 tur clase di exito. 


E secuencia pa cada anochi di prefinals ta conoci 

U 
n analisis preliminar di dato di un satelite Mericano a 
revela cu e ijs marino cu ta rond di Zuidpool of Antartica 
a alcansa un minimo historico di e superficie durante win- 
ter. Mientras cu e hemisferio zuid ta drenta den primavera, e 
tamaño maximo di e ijs marino Antartico dia 10 di septem- 
ber solamente a alcansa 16,96 miyon di kilometer cuadra 
(6,55 miyon di miya cuadra), segun informe di NASA y di e 
Centro nacional di Dato riba Sneeuw y Ijs (NSIDC). 


NSIDC, un programa sosteni pa gobierno den e Universida 
di Colorado na Boulder, a describi esaki como “e maximo di 
ijs marino mas abao den e registro di ijs marino di 1979 pa 
2023 pa un margen amplio.” Den un dado momento di e aña 
aki, e superficie di ijs marino a reduci na 1,03 miyon di kilo- 
meter cuadra, menos cu e minimo historico anterior y un 
superficie aproximadamente ekivalente n’e tamaño di Texas 
y California hunto. 


E extension di ijs marino Antartico a alcansa otro record 
durante e zomer austral, ora cu el a yega un extension minimo 
di 1,78 miyon kilometer cuadra na februari. Curiosamente, 
e capa di ijs a bolbe crece na un ritmo inusualmente lento, 
hasta cu yegada di winter. Walt Meier, cientifico di NSIDC, a 
cualifica di “minimo historico di e ijs marino na Antarctica.” 


Mientras cu e cambio climatico tabatin un impacto signifi- 
cativo den Artico, durante e ultimo decada, provocando un 
disminucion di ijs marino, su influencia den Antartica tabata 
menos sigur. Durante varios decada, e ijs marino Antartico a 


mantene relativamente stabiel, mustrando hasta un expan- 
sion leve di 2007 pa 2016. 


Sinembargo, desde augustus 2016, e tendencia di exten- 
sion di ijs marino Antartico a baha bruscamente den casi tur 
e lunanan. 


E cientificonan tabata debatiendo e causa exacto di e 
cambio aki y algun a duda den vincul’e firmemente n’e kein- 
tamento global. E modelonan climatico tabatin dificultad pa 
pronostica  e cambionan den e capa di ijs Antartico. NSIDC a 
sugeri cu e caida por ta relaciona cu e keintamento di e capa 
ariba di e ocean y expresa nan preocupacion pasobra  e por 
marca e comienso di un tendencia a largo plaso di disminu- 
cion di ijs marino Antartico, dado e impacto di keintamento 
global den e oceannan. 


No obstante, ta importante señala cu e resultadonan ta 
preliminar y cu e cambio den biento of e crecemento na 
final di e temporada por sigui afectando e extension di ijs 
Antartico. Ta spera cu na principio di october publica un 
analisis completo di e datonan. 


Mientrastanto, den Artico, e ijs marino tambe a alcansa e 
di seis minimo mas abao den 45 aña di registro, cu nivel 
notablemente abao di ijs observa den e Northwest Passage, 
un ruma maritimo clave di Artico. E conhunto di e observa- 
cionnan aki ta pone di relieve e efectonan continuo y evolu- 
tivo di e cambio climatico den e regionnan di ijs polar. 


Ta aumenta e preocupacion p’e clima 


Ijs marino di Zuidpool ta alcansa un minimo historico 


Mario Tama/Getty Images 

PALESTINA for di mas cu 2mil aña pasa ta un 
teritorio cu hopi biaha a ser colonisa. E ultimo 
biahanan ta dor di e imperio Ottomano= Turkia 
y despues di prome guera mundial na 1917 dor 
di e pais colonisado mas grandi na mundo,  Gran 
Britania.  
Presion di Zionistanan, na cas real di Gran Britania, 
cual pais a ricibi e derecho pa colonisa Palestina 
despues cu e imperio Ottomano a termina, a dicta 
cu a publica ‘The Belfour Declaration’, cual ta 
un anuncio pa un “National home for the Jewish 
people,na Palestina”, un caliphaat muslim cu un 
minoria chikito di Hudiunan. E di dos parti di e 
carta ta bisa cu no por mishi  cu e derechonan civil 
y religioso di e poblacionnan no-Hudiu.    
E carta ta fecha 2 november 1917 y tabata dirigi 
na Lord Rothshild, un lider Hudiu na Inglatera y pa 
e percura pa e carta yega na e organisacionnan 
zionista na Inglatera y Irlandia.   
   
Mester pone bon atencion cu e carta no ta papia di un 
estado Hudiu, pero mas bien di un cas pa Hudiunan 
na Palestina. Ora e proceso di DE-COLONISACION 
a cuminsa despues di 2do guera mundial na 1945, 
logica mester a dicta cu Palestina ta ricibi su inde- 
pendencia, pero UNO (Nacionnan Uni) a dicidi otro. 
UNO a dicidi cu ta bini dos estado na Palestina. 
Un ta Palestina y e otro ta e pais Hudiu Israel. E 
motibo tabata,  cu fashistanan=nazinan na casi tur 
pais di Europa, specialmente Alemania y Ucraina, 
a mata miyones di Hudiu. Hudiunan na Europa a 
cuminsa grita pa un estado.  


Un estado Hudiu na Alemania   
Lo logico y mas hustifica tabata cu a kita un parti 
di Alemania, cual pais a haci masha daño mes na 
e Hudiunan y crea un estado Hudiu. E posibilidad 
tabata t’ey, pero ningun pais na Europa no tabata 
kier un estado Hudiu na Europa. Rusia si a logra 
di ricibi algo bek dor di e dañonan cu Alemania.a 
haci na Rusia, 27 miyon di Sovieticonan asesina, 
mayoria Rusiano y e pais destrui. Pa e motibo aki, 
Rusia a exigi un parti di Alemania y nan a funda un 
enclave Ruso KALININGRAD, den centro di Europa 
occidente, leu di fronteranan Rusiano. Eynan Rusia 
tin un base militar grandisimo cu armanan fuerte 
y sofistica.    
E prome inhusticia pa Palestina dor di e decision 
di UNO tabata,  cu Palestina ta ricibi 46% di e 
terenonan di Palestina y Israel 54%, mientras cu 
Palestinonan tabata e poblacion mas grandi y nan 
tabata posee mas hopi tereno cu e Hudiunan. Pa 
Hudiunan di Israel e particion no tabata un prob- 
lema, pasobra ya nan tabatin e mal-intencion pa 
kita mas tereno di e Palestinonan=horta tera di 
Palestinonan. Ben Gurion e lider di Israel a bisa 
esaki ya na 1938 y na varios ocacion prome cu 
e decision di UNO. Nan lo forma un ehercito elite 
pa saca Palestinonan for di nan lugarnan y crea 
luganan pa Hudiunan di Israel biba.  


Na 1948 15 mei, a cuminsa e NAKBA, asina yama 
pa e Palestinonan, cual ta nifica e desaster o 
Catastrofe Palestino. Esaki tabata e  mudamento di 
Palestinonan contra nan boluntad for di terenonan 
cu semper tabata di nan y tambe masacrenan di 
Palestinonan.  Israel a declara 78% di e teritori- 
onan di Palestina como teritorio di Israel, esaki 
contra e decision di reparticion di UNO, cual tabata 
54% pa Israel  y 46% pa Palestina. Esaki  a sosode 
cu expulsion masal di Palestinonan (+  1 miyon 
Palestino) for di nan teritorio.  Tambe a nenga e 
Palestinonan e derecho pa bolbe pa nan terenonan 
unda semper nan a biba. Hopi comunidadnan 
Palestino a ser kibra y persecucion (matamento y 
tortura) a cuminsa contra esnan cu no kier a move, 
dor di e forsanan elite di Hudiunan. Loke a pasa 
na Palestina tabata un ehempel clasico di Etnic 
Cleansing=likidacion etnico di Palestinonan for di 
nan teranan, cu Israel a ocupa, awor  como tereno 
Israeli.   


For di 1998 Palestinonan ta con memora 
Nakba-Day, 15 mei. Despues Israel cu gueranan 
a cuminsa gara= horta mas tereno di Palestina. 
Sigur despues di 1992, cu yegada di miyones di 
Hudiunan di Ex-Union Sovietica. De e era cu USA/ 
NATO tabata e unico poder na mundo, e mundo 
uni-polar, for di 1990/1991 pa 2021 Israel 
tabata haci loke tabata su gana.  E colonistanan 
aki cu ayudo di ehercito Israeli ta yega un tereno  
Palestino y ta bisa e doño cu e tereno awor  ta di 
e colonistanan Hudiu. Na e Palestinonan ta wordo 
bisa, “bo cuenta cu bo redo, move di aki banda”, 
e tereno aki di awor pa dilanti ta di colonistanan 
Hudiu. Tambe Gobierno di Israel a traha varios 
decretonan, den cual nan a decreta cu cierto tere- 
nonan cu ta pertenece na Palestinonan, for di awor 
pa delanti ta tereno Hudiu y Colonistanan Hudiu 
por cuminsa construi nan casnan y otro establici- 
mentonan cu subsidionan di gobierno Israeli. 
Tambe nos a conoce e gueranan cualnan semper 
a termina cu Israel ta gara=roba mas terenonan 
Palestino. Awe no a resta mucho mas di e terito- 
rionan Palestino di prome cu 2do guera mundial. 


Mundo Musulman  
Na mundo tin banda di 1,8 biyon di muslim, mas 
cu e 1,4 biyon catolico. Di e totalidad di 1,8 biyon 
muslim, un 25% ta di rasa Arabe, esta ta papia e 
idioma Arabe. Dos pais grandi muslim na Medio 
oriente cualnan ta Iran cu su idioma Persa y Turkia 
cu su idioma Turco, no ta paisnan Arabe. Tur dos ta 
paisnan cu actualmente ta apoya Palestina 100%.   
Mundo musulman completo awe ta apoya Palestina   


Sunita vs. Shiita.  
Den mundo Muslim  o Musulman tin dos rama ta 
core. Creencia Sunita y creencia shiita.  
Tur muslim ta kere firmemente cu Muhamed a 
wordo scogi pa Dios=Allah di ta e profeta cu a 


funda e religion Muslim.  Mohamed a muri sin 
un heredero masculino y e profeta no a nombra 
su sucesor. E Sunnitanan a dicidi cu ta scoge su 
sucesor como Lider Islamico, mientras e Shiitanan  
a considera cu e lider Shiita mester ta un famia 
cu tin mesun sanger cu e profeta Mohamed.  
Actualmente e Sunnitanan ta mas grandi y nan ta 
representa 90% di tur Muslim na mundo. Na Iran y 
na Irak,  dos pais poderoso, e mayoria di e pobla- 
cion ta Shiita    
E dos ramanan aki durante siglonan a causa hopi 
problema, maske awe e ta menos y remarcabel ta 
cu e dos paisnan na medio-oriente, hopi poderoso,  
cu hopi tempo tabata enemigo di otro, Iran y Saudi 
Arabia, awe nan tin relacionnan diplomatico cu 
otro y tur dos ta cla pa drenta BRICS entrante 
2024.  Awe tambe tur dos ta apoyando Palestina.  


Whahhabismo y Hermandad di musulmannan.  
Den e ramo Sunnita tin varios coriente manera e 
whahhabismo, specialmente na Saudi Arabia y 
tambe cerca e Mujaheedin, durante e añanan 80 
di siglo pasa na Afghanistan, despues Taliban. 
Militantenan di Al-Qaeda y di ISIS tambe ta sigui- 
donan di Whahhabismo.  
Cu yegada na poder di e prins heredero di 
Saudi Arabia, Prince Mohammed bin Salman, 
Whahhabismo ta perdiendo su balor.   
Otro coriente fuerte na Mundo Arabe ta e 
Hermandad Musulman. Specialmente na Gatar, 
Egipto, Siria y na Palestina cerca Hamas e cori- 
ente aki ta fuerte. E coriente aki den pasado tabata 
tambe e motibo di hopi conflicto, ya cu varios pais 
Arabe ta considera e organisacion aki como un 
organisacion terorista.   
Pa loke ta e relacion  Hamas/Egipto te poco 
tempo pasa e enemistad aki tabata bisto. Na 2012 
Muhamed Morsi, un militante di e Hermandad 
Musulman a wordo eligi como presidente di Egipto. 
Un tremendo amigo di Hamas.  
Via un golpi militar dor di e actual presidente di 
Egipto General Sisi, Morsi a wordo baha y hinca 
den prizon te cu e a muri den prizon na 2019.  E 
relacion di Hamas cu Egipto tabata malisimo te 
algun siman atras. Dor di presion di e paisnan 
Arabe, hunto cu Turkia y Iran, Egipto a cambia 
radicalmente y parce awor tambe ta amigo di 
Palestinonan y di Hamas.     
  
Creacion di Hamas y su accionnan 
PLO  (Palestine Liberation Organization) ta e organ- 
isacion legitimo pa representa e Palestinonan. 
Nan ta alcapara varios organisacionnan politico 
cualnan ta bringa pa e causa Palestino manera Al 
Fatah, PFLP (Popular Front for the Liberation of 
Palestine), Hamas  y varios mas.  
Merca no ta reconoce PLO, pero si e PA (Palestinian  
Authority), despues di e acuerdonan di Oslo. E 
acuerdo di Oslo, pusha dor di Merca, firma dor di 
prome Ministro di Israel Yitzhak Rabin y >>> 


Gregorio Wolff 


Palestina su historia, kico ta pasando y kico por spera 

e lider di PLO Yassir Arafat na 1993, ta un recon- 
ocimento di PLO como e autoridad=Gobierno pa 
representa tur Palestinonan. Acerca otro asun- 
tonan cual lo bay mas profundo ariba e proble- 
manan di Palestina. Pero na 1995 Yitzhak Rabin a 
ser asesina dor di un Israeli radical derechista y 
despues di esaki por bisa cu Netanyahu a bini na 
poder cu su partido ultra derechista Likud. Den e 
era uni-polar di USA/Nato, Netanyahu a goberna 
cu man duro contra Palestinonan y tabata logra tur 
cos.    
Gobierno di Israel,  sigur Netanyahu no tabata 
gusta PLO y nan tabata haci tur cos pa boycotea 
PLO y Arafat.  PLO tabat secularista, esta nan 
tabata mas ideologico.   
Hamas a nace como un organisacion caritativo y 
ta sigui e pensamento di e Hermandad Musulman. 
Esey tabata motibo cu gobierno di Israel y USA a 
yuda financieramente cu Hamas por a bira grandi 
bao Palestinonan como contrapartida na PLO. Pero 
e lidernan di Hamas tambe ta Palestino y nan sa 
kico a sosode cu nan pais y cu ayudo di lidernan 
di Hermandad Musulman den stranheria, Hamas a 
cuminsa mete cu politica Palestino,  anti-Israel.      
  
Pa Israel y USA, Free Elections ta bon ora nan 
hendenan gana e eleccion 
Despues di 9/11 na 2001, USA y Israel a lansa e 
idea pa mas democracia na Palestina. E asina yama 
Free Elections na Palestina a tuma luga na  januari 
2006  y cual ta e ultimo eleccion den teritorionan 
Palestino, pa forma e parlamento di e Autoridad 
Palestino. Al Fatah cu nan lider awor, Abbas a 
ricibi miyones di dollarnan pa campaña y purba 
di gana e eleccion.  Hamas sin financiamento pero 
cu un militancia fuertisimo pro- Palestina a gana 
e eleccion for di Al Fatah na Gaza y West Bank, 
cogiendo  74 asiento y Al Fatah di Abbas a keda cu  
45 asiento. Esnan cu a grita tanto pa democracia 
na Palestina, USA y Israel no a reconoce e resul- 
tado y nunca e parlamento di PA a sinta. Abbas te 
awe ta presidente di PA. Israel a coy parti grandi 
di e parlamentarionan di Hamas preso. Nan unico 
delito tabata cu nan a apoya Hamas den e proceso 
democratico na Palestina.  
Hamas prome cu 2017 semper su politica tabata 
na fabor di destruccion di Israel, pero desde 2017 
tin un otro posicion mas modera frente Israel. Den 
nan Charter nan no ta papia di destruccion di Israel 
mas, pero ta papia di liberacion di e parti historico 
di Palestina. Pa hopi expertonan e cambio di posi- 
cion aki ta un posicion modera pa por drenta den 
negociacion cu Israel y busca solucionnan.  
  
Geo-Politica  
Pa comprende bon kico a pasa dia 7 aktober 2023 
ta bon pa nos wak e panorama Geo-Politica.  
Geo ta mundo, pues e politica mundial y sigur loke 
ta e podernan politica mas fuerte.  
Despues di 2do guera mundial te na momento cu 
union Sovietica a stop di existi rond di 1990, nos a 
conoce e guera friu, na Hulandes yama de Koude 
Oorlog. Tempo cu tabata existi dos poder,   Merca 
cu su aliansa militar NATO y Union Sovietica cu su 


Warsaw Pact. Dos aliansa militar enemigo di otro 
, pero semper cu relacionnan mutuo pa preveni 
cosnan malo cu por yega na un extremo.  
Despues cu Union Sovietica y consecuentemente 
e Warsaw Pact a termina rond di 1990, mundo a 
conoce un mundo uni-polar cu USA/NATO como e 
poder absoluto na mundo.       
  
Awor, por bisa for di 2022, mundo a cambia ya nos 
no ta den e era uni-polar, unda USA ta e unico poder 
na mundo. Awe nos conoce un mundo multi-polar 
cu podernan manera Rusia y China,  banda di USA. 
Algun tempo atras mi a publica parti di un discurso 
di  ministro di asuntonan exterior di Merca, Blinken 
kende a bisa cu defacto  e mundo uni-polar cu USA 
como e poder mas grandi a termina y cu desde 
inicio di 2022, nos conoce un mundo multipolar cu 
Rusia y China tambe como podernan grandi banda 
di USA. Ademas, tin un bon entendimento entre 
Rusia y China.     


Tambe mester menciona cu tin e podernan grandi 
den e  unidad di paisnan Islamico, Arabenan y 
no-Arabe, , sigur pa loke ta e parti Energetico y 
Financiero,  cualnan ta uniendo na e momento 
aki rond di Palestina. Ta bon pa nos menciona 
Brics,cual organisacion ta formando un bloke, 
unaliansa grandi di e asina yama Global South  
Hopi accionnan positivo pa Israel, durante e 
gobernacion di Netanyahu tin di haber cu e era 
unda USA tabata poderoso. Awe e situacion ta otro 
y e accionnan di Hamas di 7 october sigur a ser 
calcula.   
E cantante di Protesta Mericano, Bob Dylan, den 
e añanan 60 a traha un cancion “The times they 
are a-changing. “ Esunnan cu tabata  ultimo, awe 
por ta e prome, esunnan mas debil, awe por ta e 
fuertenan y hopi mas frasenan interesante, pa 
ilustra e cambio.   
Un cancion cu sigur ta valido ainda pa e temponan 
di hopi cambio cu  nos ta den awe.  
  
Accionnan di 7 october y e reaccion di Israel 
E articulo aki ta largo y tin hopi detayenan, pero 
ta temanan cu tur hende mester sa pa comprende 
e problema na Palestina y Israel mas miho.  Hopi 
prensa, sigur e prensa compromete cu e politica 
di e paisnan di Nato no ta skirbi e detayenan aki 
pa sigui e cuestion di Palestina/Israel den e miho 
forma.     
Berdad e accionnan di Hamas di dia 7 october 
tabata hopi violento y por ser considera como 
actonan terorista.    
Pero e accionnan di Israel, cual pais ta propaganda 
cu nan tin derecho pa defende nan mes, a haci hopi 
actonan mas terrorifico y pio cu loke Hamas a haci.  
October 26,  ta sali e noticia cu na Gaza dor di e 
bombardeonan di Israel,  ya a muri 7.028 persona, 
di cual 2.913 ta muchanan inocente, cual ta mas cu 
dos biaha  e mortonan di 7 october cometi dor di 
Hamas.  Ademas si nos considera loke Hudiunan y 
e estado Israel a comete contra Palestina, durante 
e ultimo 75 añanan, cualnan sigur ta hopi mas 
terrorista, mas pio  y na gran escala, esakinan ta e 


consideracion pa hopi na mundo mustra compren- 
sion pa e accionnan di 7 october di Hamas.  
  
Kico por spera 
Nos tur cu ta di bon boluntad, prome cu tur cos 
loke nos  ta spera ta un paz duradero y sin mas 
guera, pero...  
Tin e menasa di Israel pa despues di e bombarde- 
onan terorista contra e poblacion di Gaza, drenta 
Gaza cu su militarnan pa gara e milicianonan di 
Hamas. Hopi ta bisa cu e ta bira un matansa di 
ambos parti. Israel cu un ehercito mas grandi, 
bon arma,  forma pa specialmente reservistanan 
sin training militar ultimo tempo, sin tanki di guera 
y sin conocemento di e tereno, sigur cu miedo di 
muri . Hamas cu su milicianonan bon getrain cu 
conocemento di e terenonan y e tunelnan bao tera, 
ademas bringando nan Jihad=Guera Santo, hopi 
biaha maltrata y humilia dor di Israelitanan, no tin 
miedo di muri, ya cu nan morto den Jihad ta nifica 
cu nan lo bay cielo.     


Hopi pregunta!   
Diplomacia di USA/NATO  a faya siman pasa? 
Despues cu Blinken a tour varios capital di paisnan 
Arabe, reuniendo cu hefenan di estado y ricibi 
un NO convincente,  Biden tabata cla pa reuni cu 
varios Hefe di estadonan amigo  Arabe, pero e 
bombardeo di  e unico Hospital di Gaza matando 
centenarnan di hende, mayoria muchanan a tranca 
tur cos.  Por bisa un derota diplomatico pa USA/ 
NATO?   
Of toch diplomacia ta bolbe bek y trece solu- 
cionnan?   
Kico ta bay sosode den conseho di Siguridad di 
UNO, despues cu dos mocion di Rusia y di Brazil 
pa para tur accion militar=tregua y inicia nego- 
ciacionnan pa paz no a ricibi e apoyo necesario? 
Lo bin mas accion na UNO?  
Tin preguntanan si Israel ta drenta Gaza o no? 
Kico USA ta haci o no ta haci?  Kico Hezbollah na 
Libanon y Iran ta haci si Israel drenta Gaza?    
Ta bisto cu e paisnan y futuro paisnan di Brics 
ta hopi activo pa busca solucionnan via nego- 
ciacionnan.  Nan lo Logra?  
E paisnan di Union Europeo ta dividi. Solamente 
Francia ta papia pa forma “A militair coalition of 
the willing” pa ataca Hamas y Iran, pero no ta ricibi 
e apoyo grandi na Europa. USA ya a staciona dos 
portavion na Medio-Oriente.  
Israel ta loco pa drenta Gaza, pero USA ta bise 
warda un rato. Blinken a bisa cu sigur e Status Quo 
prome di prome cu 7 october lo no bolbe  bek.  
Un cos ta sigur nos ta na inicio di un era nobo den 
Geo-Politica.  Hopi cos ta cambiando pa bon y of 
pa malo. E cancion di Bob Dylan ta alcaso.  
E era nobo ta haci cu ta dificil pa pronostica futuro, 
hasta futuro cercano.   
Na Afhganistan a keda demostra poco dia pasa, 
cu victorianan militar manera militarnan y politi- 
conan Mericano tabata canta, a resulta den derota 
politico.  
Pa mi semper e miho solucion ta NEGOCIACION. 
Nada di militarismo.  

DEN HAAG – ‘Mi ta contento cu tur 
loke te ainda nos a logra den e coop- 
eracion entre Gabinete di Minister 
Plenipotenciario di Aruba y embahada 
di Italia. Y mi tin speransa cu cosnan 
bunita so lo sali for di relacion aki pa 
loke ta futuro.’ Esaki tabata declara- 
cion di Minister Plenipotenciario mr. 
Ady Thijsen despues di un encuentro 
cu embahador di Italia na Hulanda 
Giorgio Novello. 


Embahador Novello a invita Minister 
Thijsen na su oficina pa mira atras riba 
eventonan comun, manera e anochi 
cultural na e Instituto Italiano di Cultura 
na Amsterdam titula “Aruba and Italy 
meet”. Un evento cu a marca un bunita 
comienso di e cooperacion entre Italia 
y Aruba, na unda e similaridad entre e 
dos paisnan a keda presenta. E di dos 
proyecto cu ta parti di e cooperacion 
aki ta e biahe di estudio di e entre- 
preneur Arubiano den produccion di 
biña Hubert Yarzagaray na e region di 


Treviso na Italia. Un biahe exitoso cu 
a brinda oportunidad pa un entrepre- 
neur di Aruba engrandece su conoce- 
mento riba e tereno di biña na e pais 
productor di biña mas grandi di mundo 
cu ta Italia. 


Minister Thijsen un biaha mas a duna su 
palabranan di gratitud na embahador 


Novello pa duna contenido concreto 
na e cooperacion entre su embahada 
y Gabinete di Minister Plenipotenciario 
di Aruba y a bisa cu lo sigui den dialogo 
pa mira riba cual otro tereno por tin 
cooperacion. 


Potret ta cortesia di Arubahuis 


E hermandad entre Italia y Aruba ta grandi’ 


DIAMARS, pa mas of menos 5:35 di mainta, durante 
patruya, coriendo na altura di Arashi, direccion nort, a pasa 
un plas grandi di awa, y mester a dal un buelta p’asina core 
bek riba e caminda principal.  


N’e momento ey nan a nota luz di un auto tabata acercando 
bayendo direccion zuid. E auto a para net prome cu yega e 
plas. Siguientemente, e chauffeur a paga e luznan dilanti. 
Polis a haya esey algo sospechoso, ya cu ta parce cu e chauf- 
feur lo a mira e polisnan y a cambia di idea y como conse- 
cuencia, e tabata birando e auto. 


Polis a acerca e auto y a mira un homber bisti cu un camisa 
habri y carson cortico para cerca di e auto. E homber apar- 
entemente tabata yama K., segun su rijbewijs E auto tabata 
un Chevrolet colo cora modelo Sonic. El a declara cu e ta 
biba na Aruba y cu anteriormente e tabata den casino y a 
bin pa dal un relax prome cu e bay traha. 


Segun e chauffeur, el a bay cas baña y a bin relaha eynan. 
Sinembargo, e lo a sali for di atardi/anochi. Segun e chauf- 
feur, e tabata su so. Pero e sienta di pasahero tabata hala 
atras y tabatin algun paña riba dje. Ora cu a puntr’e, el a 
indica cu ta trata di su paña di trabao. 


A tuma nota di e detayenan. A mira rond di e auto via e benta- 
nanan pero no a mira nada en particular. A pone central na 
altura. 


Sospechoso: 


Polis a topa homber cu a bin relax band’i beach marduga 

Receta 
TIEMPO PREVIO:10 minutos 
HORA DE COCINAR:20 minutos 
TIEMPO TOTAL:30 minutos 
4SERVICIO 


Ingredientes: 
30 g de yema de huevo 
1/4 cucharadita de extracto de vainilla 
9 gramos de miel 
7 gramos de azúcar 
0,5 g de sal 
50 gramos de leche 
35 g de harina para todo uso 
2 g de levadura en polvo 
70 g de clara de huevo 
23 gramos de azúcar 
- Cobertura - 
1 cucharada de mantequilla 
1 cucharadita de azúcar en polvo 
1 cucharada de jarabe de arce 


Direcciones: 
1 - Precalienta el horno a 340°F/170°C. 


2 - Separar los huevos.  Coloque las 
claras de huevo en un tazón grande y 
enfríe en el refrigerador. 


3 - En un tazón grande, combine 
la yema de huevo y el extracto de 
vainilla.  Agrega la miel y mezcla 
bien. Luego, agregue el azúcar, la sal 


y la leche por separado a las yemas 
de huevo y bata hasta que estén bien 
mezclados. Tamice la harina para todo 
uso y el polvo para hornear.  Mezcle 
bien y deje reposar. 


4 - En otro bol, bata las claras hasta que 
estén pálidas y espumosas. Agregue la 
mitad del azúcar a la vez y continúe 
batiendo hasta obtener picos medio 
rígidos. 


5 - Agrega 1/3 del merengue a la 
mezcla de yemas y mezcla. 


6 - Luego, agrega el resto de la clara de 
huevo a la mezcla y mezcla. 


7 - Vierta la masa en una sartén de 


15-16 cm de diámetro y alise la parte 
superior con una espátula. Hornee en 
el horno durante 7 minutos. 


8 - Luego, sácalo y corta una cruz en la 
parte superior con un cuchillo pequeño. 


9 - Regrese al horno y hornee por otros 
12 a 15 minutos hasta que esté bien 
levado y dorado por encima. 


10 - Sirva inmediatamente con mante- 
quilla, azúcar glass y jarabe de arce.  


¡Disfrutar! 
  


NOTAS FINALES 
Esta receta utiliza una sartén con 
un diámetro de 15 a 16 cm. 


Tortita De Castella | Más fácil y delicioso que el soufflé 


El pastel de castella es un popular bizcocho de miel japonés.  
Es súper suave, tembloroso al tacto y ligeramente dulce. Se deshace en la boca al comerlo.  
Fue traído a Japón por comerciantes portugueses en el siglo XVI y evolucionó hasta convertirse en este delicado bizcocho con 
sabor a miel que conocemos hoy en día.  El nombre deriva del portugués Pão de Castela, que significa “pan de Castilla”. 

Fortaleza pa Famia 


Sinceramente, Pastor Marcel Balootje 


CUMINDA, paña, sapato, telefon so no ta suficiente, 
como mayor bo tin e encargo di guia bo yiu riba un bon 
caminda Spiritual. 


Aparta bo mes for di tur clase di idolatria, bruheria, santeria 
y religiosidad, como mayor bo tin cu busca tur manera pa 
bo guia yiu den e caminda di berdad y bida cual ta Cristo 
Hesus. 


Pa confronta e ola di maldad, inmoralidad, engaño y seduc- 
cion diabolico cu ta pasando rond tur caminda den forma 
di informacion y enseñansa, mayornan mester ta fuerte 
spiritualmente pa contesta nan yiunan cada pregunta cu 
nan bin cas cu ne y asina kibra e mal influencia cu ta wordo 
sembra contra principio y boluntad di Dios. 


E asunto no ta facil ya nos por mira y tende con maldad, y 
impuresa ta wordo sembra na scolnan den otro paisnan via 
di buki y videos na muchanan. Esey ta nifica cu mayornan 
awor mester ta mas firme para cu nunca. Pasobra diablura 
a bira educacion. 


Mayor bo mester siña bo yiu haci oracion. 
Mayor bo mester siña bo yiu lesa bijbel. 
Mayor bo mester siña bo ayuna. 
Mayor bo mester zorg pa bo yiu ta bishita cas di Dios. 
Mayor bo mester siña bo yiu biba pa Dios. 
Mayor bo mester siña bo yiu pordona. 


Pa un mayor siña su yiu tur esakinan e mayor mes mester 
ta fuerte y firme para den e Palabra teniendo Dios como 
prioridad den su bida, dunando testimonio cu su mes bida 
di e grandesa di Dios. 


E maldad cu ta tumando luga awor aki, a cuminsa for di e 
momento cu bijbel a wordo saca for di scol. Y poco, poco 
hacidonan di maldad, a sigui penetra den enseñansa te cu 
awor nan kier domina enseñansa cu tur clase di bagamun- 
deria. 


Locual ta tristo ta cu tur esnan cu por evita cu e cosnan aki 
por tuma luga, ta bao di un nubia di scuridad, no mirando 
e peligro, pero apoyando desorden, inmoralidad y malicia, 
provocando Dios, den tur aspecto, cu nan falta di temor 
di Dios, y mustrando un gran falta di respet na Dios y tur 
famia. 


Instrui un mucha den e caminda cu e mester cana, y hasta 
ora e bira bieu, e lo no aparta su mes for di dje (Poverbionan 
22:6). 


Nos mester siña e palabra di Dios cu tur diligencia na 
nos yiunan, pasobra esey ta e unico defensa cu nan tin, 
pasobra e enemigo a lanta cu forsa hopi agresivo contra 
hubentud. 


Hopi ta e mayornan cu te ainda no kier kere cu e adver- 
sario, a bin pa kibra e muchanan for di chikito, pa asina 
mañan nan no alcansa locual Dios a priminti nan. 


Tur escritora ta inspira pa Dios, y ta util pa enseñansa, 
reprendemento, pa coreccion, pa educa, den husticia. Pa 
hende di Dios por ta perfecto, ekipa pa tur bon obra (2 
Timoteo 3:16). 
Pasobra e tempo lo bini cu nan lo no soporta doctrina sano 
mas, ma al contrario pa satisface, na propio deseonan, 
nan lo acumula pa nan mes siñadornan pa bisa nan loke 
nan horea cu ta kishiki kier tende, y lo bira nan horea for 
di e berdad (2Timoteo 4:3-4). 


Laga nos acerca e trono di gracia di Dios, pa haya pronto 
auxilio y ayudo na tempo, pasobra nos lucha nos ta contra 
carni y sanger. 


Awor mas cu nunca mayornan, mester sali pa dilanti 
den bida di yiunan, expresando nan mes den oracion tur 
momento hunto cu nan yiunan. 


Mayor tuma bo autoridad den Cristo Hesus y repende tur 
atake diabolico for di bida di bo yiunan. 


Alerta; mayor bo mester ta un guia spiritual pa bo yiunan 

“Lo bo bai sosegá, pero lo bo lanta na fin di e 
dianan pa risibí bo porshon” - Daniel 12:13b 


Cu inmenso tristesa nos ta 
anuncia fayecimento di: 


Carlos B. Kelly 
Mihor conoci como 
“Papu, Calo of Mo Calo 
* 04-11-1939 - † 17-10-2023 


Na nomber di su: 
Mayornan: 
†Justino y †Maria Kelly-Farro 


Casa stima: 
Juliana ( Jeanna ) Kelly - Tromp 


Yiunan stima: 
Violetta Everon-Kelly y Nelson y famia 
Ruthmila Sawney-Kelly y Herman y famia 
Aldrin Kelly y famia 
†Gilbert Kelly 


Nieto/a nan stima: 
Nelson Gilbert Everon y esposa Mariah y yiu na 
België 
Kimberly Everon 
Justin Everon 
Jermaine Sawney 
Zachary Sawney 
Andrew Kelly 
Andreina Kelly 


Bisanieta: Lystra Everon na België 


Rumannan: 
Sra. vuida Victoria Perez-Kelly y famia 
†Agnes Tromp-Kelly y famia 
†Josef Kelly y famia 


Swa y Cuñanan: 
Sra. vuida Sixta Kelly-Tromp y famia 
Sra. vuida Filomena Parada-Tromp y famia 
Roy Tromp y Clavel Tromp-Leest 


Sobrino y sobrinanan, primo y primanan, amigo 
y amiganan y demas famia y conocirnan na 
Aruba, België, Hulanda. 


Su ex coleganan di LAGO, Aruba Concorde 
Hotel y Wyndham. 


Tur su rumannan spiritual Testigonan di Jehova, 
specialmente congregacion Tanki Leendert. 


Demas famia: 
Kelly, Tromp, Everon, Sawney, Farro, Martijn, 
Perez, De Cuba, Arends, Kuhn, Boekhoudt, 
Webb, Krozendijk, Knot, Franken. 


Nos ta invita tur famia y conocirnan pa asisti 
na e acto di condolencia cual lo tuma lugar 
Diabierna, 27 October 2023, di 7’or pa 9’or di 
anochi na Calabas 8-B. 


Alavez nos ta invita pa asisti na e acto di entiero 
cual lo tuma lugar Diasabra, 28 di October 2023, 
di 2’or pa 4 di atardi na Aurora Funeral Home 
despues pa santana di Sabana Basora. Lo tin un 
discurso pa 3’or di atardi. 


Nos disculpa si den nos tristeza nos por a lubida 
un of otro famia. 


Despues di entiero nos no lo ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Olga Betulia 
Kock-Romero 
*12-03-1930 - †26-10-2023 


Acto di entiero lo wordo anuncia despues. 


Jezus zij tegen haar: Ik ben 
de Opstanding en het leven; wie 
in Mij gelooft, zal leven, ook al 
was hij gestorven, 


en ieder die leeft en in Mij gelooft, 
zal niet sterven in 
eeuwigheid. Gelooft u dat? 
Johannes 11: 25-26 


Wij kondigen het overlijden aan van 


Siegfried 
Coromoto Holsman 
*20-05-1958 - †25-10-2023 


De uitvaart wordt op een later tijdstip bekend 
gemaakt. 


The Lord is my shepherd; I shall not want. 
He maketh me to lie down in green pastures: he 
leadeth me beside the still waters. 
He restoreth my soul: he leadeth me in the paths 
of righteousness for his name’s sake. 


With great sorrow in our hearts, we announce 
that passing of our beloved mother, sister, friend 
grandmother, great grandmother, cousin & 
confidante: 


Hendrica Teresita 
Leerdam Hanson 
better known as: “Drika” 
*11-09-1934 - †24-10-2023. 
Date & place of funeral will be announced later. 


D 
iamars pa mas of menos 9’or y 55 di 
anochi, durante patruya, direccion 
zuid cerca di Savaneta, nan a nota un 
auto colo blauw marca Honda Civic, cu 
tabata circula direccion west y cu taba- 
tin full e parti dilanti, luz dilanti y e tai- 
ra robes patras kibra. Tambe nan por a 
nota cu dicho vehiculo tabata coriendo 
riba riem. Esaki ta debi na e chispanan 
cu tabata bula mientras cu e auto ta- 
bata core. 


Patruya a core tras di e auto y mediante 
sirena y luz a haci señal  p’e para. Pero 
esaki no a haci esey. A informa va radio 
cu nan tabata realisando un persecu- 
cion. 
Tambe dicho vehiculo  tabata circula 
di tal manera cu e tabata pone trafico 
y demas usuarionan di caminda na 
peliger. Na altura di “Botica Aloe” na 
Pos Chikito, e chauffeur a crusa bay na 
man robes por poco a dal den trafico 
contrario. 


Por a observa cu trafico cu tabata 
circula den sentido contrario, mester a 
hala un banda completamente for di e 
lane pa evita un accidente. 


Na altura di Palmita Take Away, dicho 
auto a para. Polis a baha for di e patruya 
y a bay di biaha n’e chauffeur. 


Por a nota claramente cu e chauffeur 
tabata bao di efecto di alcohol ya cu e 
tabata hole sterki y na momento di a 
responde algun pregunta, por anota cu 
e tabata papia cu lenga pisa. 


A base di esey a detene e homber, di 
inicial P. y a hib’e warda di San Nicolas 
unda el a aparece dilanti fiscal auxiliar. 


Mientrastanto a touw e auto pa inves- 
tigacion. A pone central na altura. 


Homber burachi tabata 
core auto destrosa y 
riba riem poniendo 
trafico na peliger 


